ร้านกลางข้าวต้มเผือก เป็นร้านข้าวต้มโต้รุ่งตั้งอยู่บนฟุตบาทฝั่งตรงข้ามกับห้าง Big C โคราช บริเวณนั้นจะมีร้านข้าวต้ม 3 ร้านตั้งติดๆกัน แต่ร้านนี้จะอยู่ตรงกลาง (จึงตั้งชื่อ ร้านกลาง) เริ่มขายประมาณ 17.00 น. จนถึง 02.00 น. รสชาติอาหารทำรสจัดมีติดหวานเล็กๆ อาหารทำเร็วมาก สั่งไปยังไม่ทันตั้งตัวเลยอาหารยกมาเสิร์ฟแล้ว เมนูที่สั่งเป็นหอยลายผัดพริกเผา ต้มยำกุ้งน้ำข้น และผัดแขนงหมูกรอบ รสชาติดีทุกอย่างเลย ที่สำคัญราคาไม่แพงด้วย